ຫວ່າງແລ້ວນີ້, ທີ່ການຕອບສຳພາດຕໍ່ສື່ມວນຊົນ ຢູ່ຈາກາຕາ, ປະເທດ ອິນໂດເນເຊຍ, ທ່ານ Will Nankervis ເອກອັກຄະລັດຖະທູດ ອົດສະຕາລີ ປະຈຳ ອາຊຽນ ໄດ້ເນັ້ນໜັກວ່າ: ກອງປະຊຸມສຸດຍອດອາຊຽນ ຄັ້ງທີ 37 ແລະ ບັນດາກອງປະຊຸມທີ່ກ່ຽວຂ້ອງໂດຍຫວຽດນາມ ເປັນປະເທດເຈົ້າພາບຈັດຕັ້ງ (ໃນລະຫວ່າງວັນທີ 12 – 15 ພະຈິກ) ແມ່ນ “ຜົນງານພິເສດ” ໃນສະພາບເກີດໂລກລະບາດ ໂຄວິດ - 19.
ຕາມທ່ານ Will Nankervis ແລ້ວ, ທີ່ກອງປະຊຸມສຸດຍອດ ອາຊຽນ - ອົດສະຕາລີ, ທ່ານ ນາຍົກລັດຖະມົນຕີ ອົດສະຕາລີ Scott Morrison ໄດ້ສະແດງຄວາມຊົມເຊີຍຕໍ່ເລື່ອງ ອາຊຽນເຫັນດີເປັນເອກະພາບຍົກສູງກອງປະຊຸມກາຍເປັນກອງປະຊຸມປະຈຳປີ, ສ້າງຂີດໝາຍໃໝ່ໃຫ້ແກ່ການພົວພັນຄູ່ຮ່ວມມືຍຸດທະສາດລະຫວ່າງສອງຝ່າຍ. ທ່ານ Morrison ໄດ້ປະກາດບັນດາບ້ວງເງິນລົງທຶນທີ່ມີລັດສະນະບາດລ້ຽວ ດ້ວຍມຸນຄ່າປະມານ 1 ຕື້ ໂດລາ ອົດສະຕາລີໃນໄລຍະ 2020 - 2021 ເພື່ອແນໃສ່ໜູນຊ່ວຍການສຳຜັດກັບວັກຊີນ, ຄວາມໝັ້ນຄົງດ້ານການແພດ ແລະ ການຟື້ນຟູຢູ່ອາຊີຕາເວັນອອກສ່ຽງໃຕ້, ອີງໃສ່ບັນດາໂຄງການໜູນຊ່ວຍພັດທະນາທີ່ມີການເຂົ້າຮ່ວມຂອງອົດສະຕາລີ. ບ້ວງເງິນໜູນຊ່ວຍນີ້ສອດຄ່ອງກັບວິໄສທັດ ອາຊຽນກ່ຽວກັບມະຫາສະມຸດ ອິນເດຍ - ປາຊີຟິກ. ທີ່ EAS, ທ່ານ Morrison ໄດ້ເນັ້ນໜັກເຖິວຄຳໝັ້ນສັນຍາຂອງ ອົດສະຕາລີໃນການຮ່ວມືກັບບັນດາຄູ່ຮ່ວມມືໃນພາກພື້ນ ມຸ່ງໄປສູ່ການຟື້ນຟູຈາກໂລກລະບາດໂຄວິດ - 19, ພ້ອມທັງສະໜັບສະໜູນພາກພື້ນທີ່ມີອະທິປະໄຕ, ສະຖຽນລະພາບ, ເປີດເຜີຍ ແລະ ຂະຫຍັນຂັນເຄື່ອນອີງຕາມຫຼັກການ ຂອງ AOIP.
ເມື່ອຕີລາຄາບົດບາດຂອງຫວຽດນາມ ໃນປີ ເປັນປະທານອາຊຽນ 2020, ທ່ານ Will Nankervis ຢັ້ງຢືນວ່າ ຫວຽດນາມສາມາດຮັກສາໄດ້ ກຳລັງໜູນຂອງ ວິໄສທັດ ມະຫາສະມຸດອິນເດຍ - ປາຊີຟິກ, ໃນນັ້ນໄດ້ຕັ້ງອາຊຽນໄວ້ໃນທີ່ຕັ້ງໃຈກາງ. ກ່ຽວກັບຄວາມໝາຍຂອງການເຊັນສັນຍາຄູ່ຮ່ວມມືເສດຖະກິດຮອບດ້ານພາກພື້ນ (RCEP), ທ່ານ Will Nankervis ຖືວ່າ ນີ້ແມ່ນຂໍ້ຕົກລົງສຳຄັນ, ສ້າງກາລະໂອກາດອັນໃຫຍ່ຫຼວງໃຫ້ແກ່ບັນດາວິສາຫະກິດ.
ບຸນຄົງ